TU คว้ารางวัลดีเด่น “องค์กรต้นแบบความยั่งยืน”
TU คว้ารางวัลดีเด่นองค์กรต้นแบบความยั่งยืนตลาดทุนไทยด้านสนับสนุนคนพิการ ประจำปี 2565
TU คว้ารางวัลดีเด่นองค์กรต้นแบบความยั่งยืนตลาดทุนไทยด้านสนับสนุนคนพิการ ประจำปี 2565
1 ธ.ค. 2565

บริษัท ไทยยูเนี่ยน กรุ๊ป จำกัด (มหาชน) หรือ TU นำโดย นางสาวศิริลักษณ์ ยังเลิศ ผู้จัดการอาวุโสฝ่ายทรัพยากรบุคคล และนายธีรพล สูญพ้นไร้ หัวหน้าฝ่ายนักลงทุนสัมพันธ์ บริษัท ไทยยูเนี่ยน ฟีดมิลล์ จำกัด (มหาชน) หรือ TFM ในฐานะตัวแทนบริษัทฯ เข้ารับรางวัล องค์กรต้นแบบความยั่งยืนในตลาดทุนไทยด้านสนับสนุนคนพิการ ประเภท “ดีเด่น” ประจำปี 2565 จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ร่วมกับกระทรวงแรงงาน กรมพัฒนาฝีมือแรงงาน กรมการจัดหางาน กรมส่งเสริมและพัฒนาคุณภาพชีวิตคนพิการ สมาคมบริษัทจดทะเบียนไทย และ สมาคมสภาคนพิการทุกประเภทแห่งประเทศไทย จัดขึ้นเพื่อส่งเสริมการจ้างงานและจัดส่งเสริมอาชีพให้แก่คนพิการตามมาตรา 33 และ 35 แห่งพระราชบัญญัติส่งเสริมและพัฒนาคุณภาพชีวิตคนพิการ 2550 ตลอดจน ร่วมสร้างโอกาสแก่คนพิการ พร้อมลดความเหลื่อมล้ำอย่างยั่งยืน ณ โรงแรมแกรนด์ ไฮแอท เอราวัณ กรุงเทพฯ